ddrg/super_eurlex huggingface dataset:
Rådets afgørelse

af 25. juni 2002

om beskikkelse af tre danske medlemmer af og fem danske suppleanter til Regionsudvalget

(2002/534/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002 om beskikkelse af medlemmerne af og suppleanterne til Regionsudvalget(1),

i betragtning af, at der er blevet tre pladser ledige som medlemmer af Regionsudvalget, efter at Ejgil W. RASMUSSEN, Søren ANDERSEN og Anker BOYE er trådt tilbage, hvilket Rådet blev underrettet om den 3. maj 2002, samt fem pladser ledige som suppleanter til Regionsudvalget, efter at Kresten PHILIPSEN, Christian OVERDAL AAGAARD, Else KØBSTRUP og Kurt HOCKERUP er trådt tilbage, hvilket Rådet blev underrettet om den 25. april 2002,

under henvisning til indstillingen fra den danske regering -

TRUFFET FØLGENDE AFGØRELSE:

Eneste artikel

Følgende beskikkes

a) som medlemmer af Regionsudvalget

Laust GROVE VEJLSTRUP som efterfølger for Ejgil W. RASMUSSEN

Helene LUND som efterfølger for Søren ANDERSEN

Johnny SØTRUP som efterfølger for Anker BOYE

b) som suppleanter til Regionsudvalget

Kristian EBBENSGAARD som efterfølger for Kresten PHILIPSEN

Jan BOYE som efterfølger for Christian OVERDAL AAGAARD

Per BØDKER ANDERSEN som efterfølger for Else KØBSTRUP

Hans TOFT som efterfølger for Kurt HOCKERUP

Sonny BERTHOLD som efterfølger for Helene LUND

for den resterende del af mandatperioden, dvs. indtil den 25. januar 2006.

Udfærdiget i Luxembourg, den 25. juni 2002.

På Rådets vegne

J. Matas I Palou

Formand

(1) EFT L 24 af 26.1.2002, s. 38.
Kommissionens beslutning

af 28. juni 2002

om ophævelse af beslutning 94/141/EF om godkendelse af den af Frankrig forelagte plan for udryddelse af klassisk svinepest hos vildsvin i de nordlige Vogesere

(meddelt under nummer K(2002) 2380)

(Kun den franske udgave er autentisk)

(EØS-relevant tekst)

(2002/526/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(1), særlig artikel 16, stk. 1, og

ud fra følgende betragtninger:

(1) Klassisk svinepest blev bekræftet i vildsvinepopulationen i de nordlige Vogesere i Frankrig.

(2) Ved beslutning 94/141/EF(2) godkendte Kommissionen den af Frankrig forelagte plan for udryddelse af klassisk svinepest hos vildsvin i de nordlige Vogesere.

(3) Frankrig har fremlagt oplysninger, der viser, at klassisk svinepest er blevet udryddet hos vildsvin i de nordlige Vogesere.

(4) Af hensyn til klarheden bør beslutning 94/141/EF derfor ophæves.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 94/141/EF ophæves.

Artikel 2

Denne beslutning er rettet til Den Franske Republik.

Udfærdiget i Bruxelles, den 28. juni 2002.

På Kommissionens vegne

David Byrne

Medlem af Kommissionen

(1) EFT L 316 af 1.12.2001, s. 5.

(2) EFT L 61 af 4.3.1994, s. 29.
Rådets afgørelse

af 13. juni 2002

om ændring af Rådets afgørelse af 27. marts 2000 om bemyndigelse af Europols direktør til at indlede forhandlinger om aftaler med tredjelande og organisationer, der ikke er tilknyttet EU

(2002/C 150/01)

RÅDET FOR DEN EUROPÆISKE UNION HAR -

under henvisning til artikel 42, stk. 2, artikel 10, stk. 4, og artikel 18, i konventionen om oprettelse af en europæisk politienhed (Europol-konventionen)(1),

under henvisning til Rådets retsakt af 3. november 1998 om fastsættelse af regler for Europols eksterne forbindelser med tredjelande og organisationer, der ikke er tilknyttet Den Europæiske Union(2), særlig artikel 2,

under henvisning til Rådets retsakt af 3. november 1998 om fastsættelse af regler for Europols modtagelse af oplysninger fra tredjepart(3), særligt artikel 2,

under henvisning til Rådets retsakt af 12. marts 1999 om fastsættelse af regler for Europols videregivelse af personoplysninger til tredjeland og eksterne organisationer(4), særlig artikel 2 og 3, og

ud fra følgende betragtninger

(1) De operationelle behov og behovet for effektivt at bekæmpe organiserede former for kriminalitet gennem Europol, herunder specielt at beskytte euroen mod pengefalsk, kræver, at Albanien, Bosnien-Hercegovina, Forbundsrepublikken Jugoslavien, Kroatien og Den Tidligere Jugoslaviske Republik Makedonien tilføjes på listen over de tredjelande, som Europols direktør bemyndiges til at indlede forhandlinger med.

(2) Rådets afgørelse af 27. marts 2000(5) bør derfor ændres -

TRUFFET FØLGENDE AFGØRELSE:

Artikel 1

Rådets afgørelse af 27. marts 2000 ændres således:

I artikel 2, stk. 1:

a) tilføjes under overskriften "Tredjelande" følgende inden Bolivia: "- Albanien"

b) tilføjes under overskriften "Tredjelande" følgende mellem Bolivia og Bulgarien: "- Bosnien-Hercegovina"

c) tilføjes under overskriften "Tredjelande" følgende mellem Estland og Island: "- Forbundsrepublikken Jugoslavien"

d) tilføjes under overskriften "Tredjelande" følgende mellem Island og Letland: "- Kroatien"

e) tilføjes under overskriften "Tredjelande" følgende mellem Slovenien og Tjekkiet: "- Tidligere Jugoslaviske Republik Makedonien (Den)".

Artikel 2

Denne afgørelse offentliggøres i De Europæiske Fællesskabers Tidende.

Artikel 3

Denne afgørelse træder i kraft dagen efter vedtagelsen.

Udfærdiget i Luxembourg, den 13. juni 2002.

På Rådets vegne

M. Rajoy Brey

Formand

(1) EFT C 316 af 27.11.1995, s. 2.

(2) EFT C 26 af 30.1.1999, s. 19.

(3) EFT C 26 af 30.1.1999, s. 17.

(4) EFT C 88 af 30.3.1999, s. 1.

(5) EFT C 106 af 13.4.2000, s. 1.
Rådets afgørelse

af 13. juni 2002

om tilpasning af Europol-ansattes vederlag og tillæg

(2002/C 150/02)

RÅDET FOR DEN EUROPÆISKE UNION HAR -

under henvisning til Rådets retsakt af 3. december 1998 om vedtagelse af vedtægten for Europols personale (i det følgende benævnt "vedtægten")(1), særlig artikel 44,

under henvisning til Kongeriget Belgiens initiativ(2),

under henvisning til udtalelse fra Europa-Parlamentet(3),

under henvisning til styrelsesrådets undersøgelse af Europol-ansattes vederlag, og

ud fra følgende betragtninger:

(1) Styrelsesrådet har i sin undersøgelse medregnet ændringer i leveomkostningerne i Nederlandene og ændringer af lønningerne for offentligt ansatte i medlemsstaterne samt behovet for nyansættelser i Europol.

(2) Denne undersøgelse berettiger til en stigning på 5,2 % i vederlagene for perioden mellem den 1. juli 2001 og den 1. juli 2002.

(3) Rådet træffer på grundlag af denne undersøgelse afgørelse med enstemmighed om tilpasning af Europol-ansattes vederlag og tillæg -

TRUFFET FØLGENDE AFGØRELSE:

Artikel 1

Vedtægten ændres således:

1) Med virkning fra den 1. juli 2001:

a) erstattes tabellen over den månedlige grundløn i artikel 45 med denne tabel:

>TABELPOSITION>

b) i artikel 59, stk. 3, ændres "863,50 EUR" til "908,40 EUR"

c) i artikel 59, stk. 3, ændres "1727,00 EUR" til "1816,80 EUR"

d) i artikel 60, stk. 1, ændres "230,27 EUR" til "242,24 EUR"

e) i artikel 2, stk. 1, i bilag 5 ændres "240,73 EUR" til "253,25 EUR"

f) i artikel 3, stk. 1, i bilag 5 ændres "10466,65 EUR" til "11010,92 EUR"

g) i artikel 3, stk. 1, i bilag 5 ændres "2355,00 EUR" til "2477,46 EUR"

h) i artikel 3, stk. 2, i bilag 5 ændres "14129,98 EUR" til "14864,74 EUR"

i) i artikel 4, stk. 1, i bilag 5 ændres "1046,66 EUR" til "1101,09 EUR"

j) i artikel 4, stk. 1, i bilag 5 ændres "785,01 EUR" til "825,83 EUR"

k) i artikel 4, stk. 1, i bilag 5 ændres "523,33 EUR" til "550,54 EUR"

l) i artikel 4, stk. 1, i bilag 5 ændres "418,66 EUR" til "440,43 EUR"

m) i artikel 5, stk. 3, i bilag 5 ændres "1477,05 EUR" til "1553,86 EUR"

n) i artikel 5, stk. 3, i bilag 5 ændres "1969,41 EUR" til "2071,82 EUR"

o) i artikel 5, stk. 3, i bilag 5 ændres "EUR 2461,76" til "2589,77 EUR".

2) Med virkning fra datoen for ikrafttrædelsen af denne afgørelse ændres følgende:

- i artikel 7, stk. 3, i bilag 5 ændres "0,22 EUR" til "0,23 EUR".

Artikel 2

Denne afgørelse offentliggøres i De Europæiske Fællesskabers Tidende.

Artikel 3

Denne afgørelse træder i kraft dagen efter sin vedtagelse.

Udfærdiget i Luxembourg, den13. juni 2002.

På Rådets vegne

M. Rajoy Brey

Formand

(1) EFT C 26 af 30.1.1999, s. 23.

(2) EFT C 374 af 29.12.2001, s. 70.

(3) Udtalelse af 30. maj 2002 (endnu ikke offentliggjort).
Kommissionens beslutning

af 21. juni 2002

om ændring af beslutning 93/52/EØF om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom

(meddelt under nummer K(2002) 2213)

(EØS-relevant tekst)

(2002/482/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(1), senest ændret ved Kommissionens beslutning 2002/261/EF(2), særlig bilag A, kapitel 1, punkt II, og

ud fra følgende betragtninger:

(1) I den italienske provins Bolzano har brucellose i mindst fem år været en anmeldelsespligtig sygdom, og mindst 99,8 % af fåre- eller gedebedrifterne er officielt fri for brucellose.

(2) Provinsen Bolzano forpligter sig endvidere til at opfylde betingelserne i bilag A, kapitel 1, punkt II, nr. 2, i direktiv 91/68/EØF.

(3) Provinsen Bolzano bør derfor anerkendes som officielt fri for brucellose (B. melitensis).

(4) Kommissionens beslutning 93/52/EØF(3), senest ændret ved beslutning 2001/292/EF(4), bør derfor ændres tilsvarende.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 93/52/EØF affattes som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 21. juni 2002.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 19.

(2) EFT L 91 af 6.4.2002, s. 31.

(3) EFT L 13 af 21.1.1993, s. 14.

(4) EFT L 100 af 11.4.2001, s. 28.

BILAG

"BILAG II

I Frankrig:

Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges.

I Italien:

Bolzano.

I Spanien:

Santa Cruz de Tenerife, Las Palmas."
Rådets afgørelse

af 17. december 2001

om indgåelse af en tillægsprotokol om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side

(2002/466/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Det er ønskeligt at supplere Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side(1) med en tillægsprotokol med bestemmelser om præferencevilkårene for indførsel i Fællesskabet af visse fisk og fiskerivarer med oprindelse i Republikken Letland og indførsel i Republikken Letland af visse fisk og fiskerivarer med oprindelse i Fællesskabet.

(2) Med henblik herpå bør der knyttes en ny protokol om handelsordningen for visse fisk og fiskerivarer til nævnte Europaaftale.

(3) Protokollen bør godkendes -

TRUFFET FØLGENDE AFGØRELSE:

Artikel 1

Tillægsprotokollen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side godkendes herved på Det Europæiske Fællesskabs vegne.

Teksten til protokollen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne protokollen med bindende virkning for Fællesskabet.

Udfærdiget i Bruxelles, den 17. december 2001.

På Rådets vegne

A. Neyts-Uyttebroeck

Formand

(1) EFT L 26 af 2.2.1998, s. 3.
Rådets afgørelse

af 11. juni 2002

om udnævnelse af svenske medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen

(2002/C 148/02)

RÅDET FOR DEN EUROPÆISKE UNION HAR -

under henvisning til Rådets afgørelse 74/325/EØF af 27. juni 1974 om oprettelse af et rådgivende udvalg for sikkerhed, hygiejne og sundhedsbeskyttelse på arbejdspladsen(1),

under henvisning til den kandidatliste, som den svenske regering har forelagt Rådet, og

ud fra følgende betragtninger:

(1) Rådet har ved afgørelse af 18. december 2000(2) udnævnt medlemmerne af og suppleanterne til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen for perioden fra den 18. december 2000 til den 17. december 2003, bortset fra repræsentanterne for de svenske arbejdstagerorganisationer og arbejdsgiverorganisationer.

(2) Se svenske medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen skal udnævnes for den resterende del af mandatperioden, dvs. indtil den 17. december 2003 -

TRUFFET FØLGENDE AFGØRELSE:

Artikel 1

Til medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen udnævnes for perioden fra den 11. juni 2002 til den 17. december 2003:

1. REPRÆSENTANTER FOR ARBEJDSTAGERORGANISATIONER

>TABELPOSITION>

2) REPRÆSENTANTER FOR ARBEJDSGIVERORGANISATIONER

>TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Luxembourg, den 11. juni 2002.

På rådets vegne

M. Arias Cañete

Formand

(1) EFT L 185 af 9.7.1974, s. 15.

(2) EFT C 1 af 4.1.2001, s. 1.
Kommissionens beslutning

af 13. juni 2002

om ændring af beslutning 97/222/EF om listen over tredjelande, hvorfra medlemsstaterne tillader indførsel af kødprodukter, for så vidt angår Argentina, Chile og Uruguay

(meddelt under nummer K(2002) 2100)

(EØS-relevant tekst)

(2002/464/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 21a, stk. 2, og

ud fra følgende betragtninger:

(1) Ved Kommissionens beslutning 97/222/EF(3), senest ændret ved beslutning 2002/184/EF(4), fastsættes listen over tredjelande, hvorfra medlemsstaterne tillader indførsel af kødprodukter.

(2) Den epidemiologiske situation med hensyn til mund- og klovesyge i Argentina er blevet afklaret i provinserne Chubut, Santa Cruz og Tierra del Fuego, og der er med vedtagelsen af Kommissionens beslutning 93/402/EØF(5), senest ændret ved beslutning 2002/338/EF(6), givet tilladelse til indførsel af fersk, ikke-udbenet fåre-, gede- og oksekød fra dyr fra disse provinser.

(3) Listen over tredjelande, hvorfra medlemsstaterne tillader indførsel af kødprodukter, blev opstillet i Kommissionens beslutning 97/222/EF, og denne liste skal ajourføres med de relevante regionaliserede områder i Argentina. Der skal ydermere for Argentina, Chile og Uruguay tages hensyn til sundhedssituationen med henblik på overholdelse af EF's relevante bestemmelser for indførsel af fersk kød for de forskellige kategorier af behandling af kødprodukter. Der bør derfor foretages ændringer i beslutning 97/222/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. Del I i bilaget til beslutning 97/222/EF affattes som angivet i bilag I til nærværende beslutning.

2. Del II i bilaget til beslutning 97/222/EF affattes som angivet i bilag II til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. juni 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

(3) EFT L 89 af 4.4.1997, s. 39.

(4) EFT L 61 af 2.3.2002, s. 61.

(5) EFT L 179 af 22.7.1993, s. 11.

(6) EFT L 116 af 3.5.2002, s. 60.

BILAG I

"DEL I

Beskrivelse af regionaliserede områder som fastsat for de i del II og III angivne lande

>TABELPOSITION>"

BILAG II

"DEL II

Tredjelande eller dele af tredjelande, hvorfra kødprodukter tillades indført til EF

>TABELPOSITION>"
Kommissionens beslutning

af 4. juli 2002

om ændring af beslutning 2001/783/EF for så vidt angår iagttagelsesdistrikter og overvågningsområder i forbindelse med bluetongue i Italien

(meddelt under nummer K(2002) 2494)

(EØS-relevant tekst)

(2002/543/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue(1), særlig artikel 8, stk. 3, og

ud fra følgende betragtninger:

(1) Som følge af udviklingen af bluetonguesituationen i fire medlemsstater i 2001 blev Kommissionens beslutning 2001/783/EF af 9. november 2001 om iagttagelsesdistrikter og overvågningsområder i forbindelse med bluetongue og om regler for dyretransporter ind og ud af disse zoner(2), senest ændret ved beslutning 2002/189/EF(3), vedtaget.

(2) Italien har efter artikel 8, stk. 3, i direktiv 2000/75/EF anmodet om få provinsen Napoli slettet fra disse iagttagelsesdistrikter og overvågningsområder.

(3) Det fremgår af resultaterne af de italienske myndigheders epidemiologiske undersøgelse, at ingen blutongue-virus har været i omløb i provinsen Napoli i mere end 100 dage, og provinsen kan derfor anses for fri for denne sygdom.

(4) Provinsen Napoli bør derfor slettes fra listen over de administrative enheder, der indgår i de iagttagelsesdistrikter og overvågningsområder, der er fastsat i beslutning 2001/783/EF.

(5) Beslutning 2001/783/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilag I A til beslutning 2001/783/EF slettes ordet "Napoli".

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning, og de skaber straks passende publicity omkring de vedtagne foranstaltninger. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. juli 2002.

På Kommissionens vegne

David Byrne

Medlem af Kommissionen

(1) EFT L 327 af 22.12.2000, s. 74.

(2) EFT L 293 af 10.11.2001, s. 42.

(3) EFT L 63 af 6.3.2002, s. 26.
Kommissionens beslutning

af 4. juli 2002

om godkendelse af det overvågningsnetværk for kvægbesætninger, der er oprettet i Belgien i overensstemmelse med Rådets direktiv 64/432/EØF

(meddelt under nummer K(2002) 2495)

(EØS-relevant tekst)

(2002/544/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved Kommissionens forordning (EF) nr. 535/2002(2), særlig artikel 14, stk. 5, og

ud fra følgende betragtninger:

(1) De belgiske myndigheder indgav den 18. oktober 2000 en anmodning om godkendelse af det overvågningsnetværk for kvægbedrifter, der er oprettet i medlemsstaten, samt tilhørende dokumentation, som yderligere er blevet ajourført.

(2) Efter et veterinært kontrolbesøg, som Kommissionen har aflagt i Belgien, og på grundlag af dyresundhedssituationen i nævnte land har Kommissionens eksperter foretaget en kontrol af det overvågningsnetværk for kvægbesætninger, der er oprettet i Belgien, og fundet det fuldt operationelt, og det bør derfor officielt godkendes.

(3) For at give medlemsstaterne mulighed for at tilpasse de regler, de anvender i forbindelse med handel med kvæg, vil det være hensigtsmæssigt nærmere at fastlægge den dato, fra hvilken godkendelsen får virkning.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Det overvågningsnetværk for kvægbesætninger som omhandlet i artikel 14 i direktiv 64/432/EØF, der er oprettet af Belgien, godkendes herved som fuldt operationelt fra den 1. juli 2002.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. juli 2002.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 80 af 23.3.2002, s. 22.
Rådets afgørelse

af 3. juni 2002

om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur

(2002/C 161/02)

RÅDET FOR DEN EUROPÆISKE UNION HAR -

under henvisning til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur(1), særlig artikel 8,

under henvisning til de kandidatlister, som medlemsstaternes regeringer har forelagt Rådet,

under henvisning til de kandidatlister, som formanden for Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen har forelagt Rådet efter forslag fra arbejdsgiver- og arbejdstagergrupperne i udvalget, og

ud fra følgende betragtninger:

(1) Ved afgørelse af 22. marts 1999(2) har Rådet udnævnt medlemmerne af og suppleanterne til bestyrelsen for Det Europæiske Arbejdsmiljøagentur for perioden 22. marts 1999 til 21. marts 2002.

(2) Der skal udnævnes medlemmer af og suppleanter til ovennævnte bestyrelse for en periode på tre år -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til bestyrelsen for Det Europæiske Arbejdsmiljøagentur for perioden fra den 3. juni 2002 til den 2. juni 2005:

I. REGERINGREPRÆSENTANTER

>TABELPOSITION>

II. ARBEJDSTAGERREPRÆSENTANTER

>TABELPOSITION>

III. ARBEJDSGIVERREPRÆSENTANTER

>TABELPOSITION>

Artikel 2

Rådet vil senere udnævne det medlem, der endnu ikke er indstillet af Spanien.

Artikel 3

Denne afgørelse offentliggøres til orientering i De Europæiske Fællesskabers Tidende.

Udfærdiget i Luxembourg, den 3. juni 2002.

På Rådets vegne

J. C. Aparicio Pérez

Formand

(1) EFT L 216 af 20.8.1994, s. 1. Forordningen er ændret ved forordning (EF) nr. 1643/95 (EFT L 156 af 7.7.1995, s. 1).

(2) EFT C 97 af 9.4.1999, s. 1.